Mökin laittaja
1. Nytpä tahdon olla ma
 Pienen mökin laittaja:
 Seinät kun saan valmihiksi,
 Toisen pään teen kamariksi,
 Päähän toiseen pirttisen,
 Sievän, hauskan, puhtoisen.

 2. Sitten vielä rakennan
 Tallin, aitan, ometan;
 Hyv’ on olla myöskin sauna,
 Jossa kylven lauantaina,
 Riihi metsän rinnassa,
 Nuottakota rannalla;

 3. Tallis’ oiva hevonen
 Panna auran etehen,
 Neljä lehmää ometassa,
 Pieni porsas karsinassa,
 Lampaina vuonineen
 Määrillensä kymmenen;

 4. Pellot kauniit, viljavat,
 Niityt, nurmet ruohoisat,
 Paljon voimaa tehdä työtä,
 Sekä aina onni myötä –
 Siin’ on kaikki toivehein,
 Josta laulun tään mä tein.

P. J. Hannikainen.

P. J. Hannikainen